Tumbes
<s>Tumbes je grad od 101,490 stanovnika. na krajnjem sjeverozapadu Perua u Departmanu Tumbes u kom je administrativni centar.</s>

<s>Geografske karakteristike 
Grad se prostire duž desne (zapadne) obale rijeke Tumbes, nedaleko od njena ušća u Pacifik, udaljen 30 km od granice sa Ekvadorom i svega 19 km od svoje luke Puerto Pizarro.</s><s>Od glavnog grada Lime je udaljen 1,332 km.</s>

<s>Historija 
U vrijeme Carstva Inka bio manja utvrda na putu za Quito.</s><s>Španjolski konkvistador Francisco Pizarro iskrcao se 1532. u današnjem Puerto Pizarru iz kog je započeo svoje osvajanje Perua.</s><s>Za Vicekraljevstva Peru tavorio je kao manje periferijsko naselje</s>

<s>Tumbes je jedan od prvih gradova koji se oslobodio španjolskog kolonijalizma, proglašavajući svoju nezavisnost u januaru 1821.</s><s>Granični sukobi sa Ekvadorom počeli su 1941., i trajali su sve do oktobra 1998. kad su smireni Mirovnim ugovorom.</s>

<s>Kad je novembru 1942. osnovan Departman Tumbes, postao je njegov administrativni centar. te iste godine dobio je i gradska prava.</s>

<s>Tumbes je od 1975. i univerzitetski grad, kad je proradila filijala Nacionalnog univerziteta iz Piure, iz koje je 1984. nastao Nacionalni univerzitet Tumbes.</s>

<s>Privreda i transport 
Tumbes je danas grad koji živi od pogranične trgovine, poljoprivrede i ribarstva.</s>

<s>Na obližnjim polja koja se navodnjavaju uzgaja se duhan, pamuk, riža, kukuruz i banane, a Puerto Pizarro je popularno ljetovalište.</s><s>Od industrije ima mlinove i pakirnice.</s>

<s>Kako se nalazi na trasi Panameričkog autoputa dobro je povezan sa ostalim gradovima u zemlji, pored tog ima i Internacionalni aerodromom Pedro Canga Rodriguez (ICAO: SPME, IATA: TBP) koji se nalazi zapadno od centra grada.</s>

<s>Izvori</s>

<s>Vanjske veze</s>

<s>Municipalidad Provincial de Tumbes (službene stranice) 
Gradovi u Peruu</s>

